San Marino, Republika San Marino () , tyż Nojjaśnijszo Republika San Marino () – niysroge państwo we połedniowyj Ojropie, kere je ynklawōm postrzōd Italije. Je rozlygowane we Apynińskij Pōłwyspie, we pōłnocno-wschodnij tajli Apynińskigo Pōłwyspa. Jigo wiyrch je yno 61 km2, miyszko sam wele 32 000 ludziōw. Głōwne miasto mianuje sie tak kej cołke państwo - San Marino. Je to nojmyńszy ferajnista Rady Ojropy. San Marino je poważane za nojstarszo durch egzisterujōnco republika na świecie, kontynuuje tradycjo zakōnu, kery powstoł 3 września 301 goda ôd Marinusa ze Arby. Podug powiarki Marinus wyjechoł ze Rab (rōmańskij kōlōnije Arby), kiej prziszły kajzer Diocletian wydoł byfel, coby ôdbudować mury miasta Rimini, zniszczōne ôd piratōw. Państwowo ekōnōmijo ôpiyro sie na financach, industryji, usugach a turystyce. GDP na perzōna je sam 36 200 dollarōw, co dowo uōnym 39. plac na wykozie państw świata, a 18. we Ojropie. Je poważane za nojbarzi stało eknōmijo, majōm fest mało ludziōw bez roboty, niyma sam pożyczek publicznych ani debetu. Gyografijo. San Marino je ynklawōm we terytoryjōm Italije, graniczno lynijo dwōch państwōw mo 39 km. leży pojstrzōd regijōnōama Emilia Romagna a Marche, kole 10 kilomyjtrōw ôde brzyga Adriatyckigo Morzo. Landszaft je zdōminowany bez Apyniny, cołki kraj to sōm leko gōrziste teryny, beztōż yno 17% kraju nadowo sie do uprawy. Nojwyższy plac to je wiyrch Monte Titano, kery mo 749 myjtry nade morzym, nojniży je rzyka Ausa, kero je na poźōmie yno 55 myjtrōw. Bez San Marino płynōm krōm Ausy rzyki Marano a San Marino, niyma żodnych wiynkszych jeziorōw abo inkszych akwynōw. Je to trzeci ôd kōńca podug wielkości kraj Ojropy, myńsze sōm yno Watykōn a Mōnako. Klimat. Klimat San Marino je strzōdziymnomorski ze ajnflusym kōntinyntalnym. Je sam gorko we lato a zimno we zima. Nojwyższo strzednio tymperatura je we lipcu a siyrpniu - 27 °C, a nojzimni we styczniu, ynoć 6 °C. Acquaviva Borgo Maggore Chiesanuova Domagnano Faetano Fioryentino Montigiardino San Marino Serravalle